Walwari
Walwari er et politisk parti i Fransk Guyana. Partiet blev stiftet den 30. november 1992 af Christiane Taubira og hendes mand Roland Delannon. I 2002–2007 havde partiet et tæt samarbejde med Det radikale Venstreparti i Frankrig. Samarbejdet med de franske og europæiske radikale startede dog allerede i 1994.

Deltagelse i fransk politik 
Partiets leder Christiane Taubira var næstformand for Det radikale Venstreparti i 2002–2004. 
 
Hun var medlem af den franske nationalforsamling i 1993–2012.

I 1994–1999 var Christiane Taubira–Delannon medlem af Europa-Parlamentet, valgt for Energie Radicale (Frankrig), og hun tilsluttede sig Gruppen Europæisk Radikal Alliance.  
 
Christiane Taubira var fransk justitsminister i 2012–2014.

Ved præsidentvalget i 2002 var hun kandidat for Det radikale Venstreparti. Ved præsidentvalget i 2022 blev hun nomineret af Folkets primærvalg, men hun trak sig den 2. marts 2022, da hun på denne dag kun have samlet 241 af de nødvendige 500 stillere. 

Politiske partier i Frankrig
Etableret i 1992